Manuel António Ferreira Deusdado
Manuel António Ferreira Deusdado (Rio Frio, 7 de abril de 1858 — Lisboua, 21 de dezembre de 1918) fui un pedagogo, pedagogista, filósofo, pensador, scritor i publicista pertués, que fui repunsable pul salimiento de la Revista de Educação e Ensino, adonde lhuitou pula reforma de l sistema eiducatibo, cun çtaque pa l ansino de la geografie. Tamien se dedicou al studo de la filosofie tomista i de la filosofie de l dreito, cun bários trabalhos subre las reformas de ls sistemas presidiários i penitenciários de reablitaçon penal i subre la imputabilidade. Católico melitante i cunserbador, cun pansamiento ne l qual stan persentes marcas de nacionalismo, ye recoincido cumo un de ls einiciadores de l mobimiento de l Integralismo Lusitano.

Ferreira Deusdado antressou-se pulas tradiçones culturales de Trás ls Montes, l sou fulclore i tradiçones, bien cumo pula lhéngua mirandesa, pormobendo la publicaçon na Revista de Educação e Ensino ua traduçon mirandesa de parte de l Nuobo Teçtamiento, un de ls purmeiros testos salidos naqueilha lhéngua. L sou sobrino, Domingos Augusto de Miranda Ferreira Deusdado, acuntinou l sou trabalho neste campo, sendo regionalista stramuntano i sabido de la lhéngua mirandesa.

Lhéngua mirandesa
Lhéngua pertuesa
Filósofos
Porsores de Pertual
Scritores de Pertual